text: Politi kontrollerer turistbusser
  16 februar 2013 kl. 09.32
  Massiv kontrol af turistbusser hele weekenden på den sønderjyske motorvej
  Rigspolitiets eksperter i køre-/hviletids-regler står hele weekenden klar til at tjekke turistbusser, der ruller ind i landet fra forskellige destinationer i Europa.
  Kontrollen foregår på rastepladsen Oksekær Øst lidt nord for Padborg. 
  En række ulykker med busser - bl.a. en bus, der kørte galt med unge danskere på vej til Prag - har øget fokus på sikkerheden ved transporterne.
  